### Resume

Sagen omhandler indkaldelse til åstedsforretning og ekspropriationsbemyndelse til ekspropriering af arealer til sikker krydsning af Vongevej ved krydset [adresse].

Byrådet gav 1. december 2021 i punkt nr. 237, anlægsbevilling på 2,05 mio. kr. til etablering af sikker krydsning af Vongevej ved krydset [adresse].

### Sagsfremstilling

Byrådet godkendte den 1. december 2021 punkt nr. 237, anlægsbevilling - trafiksikkerhedsplan 2021-2024 - handleplan 2022. Med dette blev prioriteringslisterne for mindre anlægsprojekter og skolevejsprojekter i perioden 2022-2023 godkendt.

Etablering af krydsningsheller på [adresse] i krydset ved [adresse] - Trangtrappevej, vil skabe en mere sikker skolerute til Kollerup Skole.

Der etableres 2 krydsningsheller på [adresse], en på hver side af tilslutningerne fra [adresse] og Trangtrappevej. Den eksisterende cykelsti langs den sidste del af [adresse], forlægges og forlænges frem til krydsningshellen og der etableres cykelsti langs den første del af [adresse], fra [adresse] og frem til hvor 2-1 vejen begynder på [adresse].

Der etableres en ny cykelsti på den modsatte side af [adresse] fra den nye krydsningshelle på [adresse]. Fra Trangtrappevej benyttes det eksisterende cykel-gangareal frem til krydsningshellen.

Ekspropriationen vedrører følgende matrikelnumre:

[adresse], Vindelev: Mart. nr.: 7d og 7f

[adresse], [adresse]: Matr. nr.: 13i

Åstedsforretningen forventes at strække sig over 1,5 time.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister, ved etablering af krydsningsheller på [adresse], kan anspore endnu flere til at benytte cyklen i stedet for bilen. Dette er til gavn for klimaet og sundheden.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 22. november 2022, pkt. 255:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation for at kunne erhverve arealer fra matr. nr. 7d og 7f [adresse], Vindelev og matr. nr. 13i Kollerup By, [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der, såfremt der ikke kan indgåes frivillige aftaler, indkaldes til åstedsforretning med henblik på ekspropriation,

at Teknisk Udvalg beslutter hvem fra udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 22. november 2022, pkt. 255:

Anbefalet.

Udvalgsformanden deltager i åstedsforretning.

Beslutning fra Økonomiudvalget, 5. december 2022, pkt. 249:

Anbefales.

Jimmy Andresen deltog ikke i behandlingen af sagen på grund af inhabilitet.

### Beslutning

Godkendt.

Borgmesteren deltog ikke i behandlingen af sagen på grund af inhabilitet.

Fraværende: Karl Petersen. I stedet mødte Osvald Østergaard